Моника Стоянова
Бяла Коледа

chitanka.info

Тихо падат снежинките бели.

Бяла Коледа бяло искри.

А под белите преспи дебели

в бели сънища житцето спи.

В бели стихове, в бели куплети

вятър шепне неземни слова.

В чудно бяло сияние свети

над земята красива звезда.

Бяла Коледа — бяла магия.

Бяло щастие, бяла любов.

Звън от бялата камбанария

възвестява живот бял и нов.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.